**Oktoih** (na crnogor. ćiril. **Октоих**) je prva crnogorska tiskana knjiga, također i prva tiskana ćirilična knjiga među Južnim Slavenima, objavljena 4. januara 1494. u Štampariji Crnojevića na Cetinju.

Arheografski opis
-----------------

Tiskan u dva dijela, njegov prvi svezak sadrži pjesme koje se pjevaju na prva četiri tona oktoiške ljestvice, a pjesme za preostala četiri tona uključene su u drugi svezak. Dva sveska se zovu Oktoih prvog glasa (*Oktoih prvoglasnik*) i Oktoih petog glasa (*Oktoih petoglasnik*). Stoga knjiga se naziva se po književno-liturgijskoj vrsti *Oktoih* ili *Osmoglasnik* (grč. Ὀκτώηχος), što je bogoslužbena knjiga u pravoslavnoj tradiciji, odnosno zbornik pjesama posvećenih Kristovom vaskrsenju, te sadrži promljenjljive dijelove bogosluženja tijekom nedjeljnoga ciklusa za niz od osam nedjelja. Najstariji u povijesti tiskani *Oktoih* je onaj iz Crnojevića tiskare koji je uknjižen koncem 1493. na Cetinju (*Obod*) za doba crnogorskog vladara Đurađa Crnojevića.

Riječ je o *oktoihu prvoglasniku* (I-IV glas), dimenzija 254 x 186 mm i obima 269 listova (538 strana). Tiskan je na papiru u dijve boje (crna i crvena), u stilu renesanse. Ukrašen inicijalima i zastavicama, na naslovnoj strani zastavica sa ukomponovanim grbom Crnojevića i inicijalom P. Tekst je ilustriran i ima ornamente u tehnici ksenografije. Štampanje i ukrašavanje *Oktoiha* prvoglasnika izvelo je sedam monaha pod budnim okom jeromonaha Makarija u Obodskoj štampariji. Štamparija je poznata kao Štamparija Crnojevića, prva srpska i južnoslovenska ćirilična štamparija i prva državna štamparija u svijetu. *Oktoih* je štampan u relativno velikom broju, od čega je do danas sačuvano 105 primjeraka. To ukazuje želju izdavača da knjiga bude distribuirana i u okolne krajeve. Inicijator štampanja *Oktoiha* – što se vidi iz kolofona – je Ivanov sin Đurađ koji se na čelu Zete nalašao posle smrti svog oca. U predgovoru *Oktoiha prvoglasnika* stoji:

> Poveljenijem gospodina Đurđa Crnojevića, ja Hristu rab svještenik Makarije, rukodjelisah sije pri vaseosvještenom mitropolitu kir Vavili.
> 
> 

U predgovoru i kolofonu *Oktoiha prvoglasnika* Đurađ govori ustima svog štampara i rukodjelnika Makarija, da ga i na štampanje te knjige nagoni ljubav prema crkvi i tuga zbog velike pustoši koju su Turci naneli, pored ostalog, upravo manastirskim, crkvenim bibliotekama.

> Viđevši... crkve bez svetih knjiga što su ih agarenska čeda usljed grijehova naših razgrabila i pocijepala, uz revnovnah uz pomoć svetog Duha i sastavih forme na kojima za godinu dana osmorica ljudi izradiše Oktoih prva četiri glasa, na slavoslov Bogu ukrepitelju našem[...]
> 
> 

Crna Gora je ostala bez knjiga i Đurađ Crnojević koristi pronalazak štampe da taj nedostatak u posljednjem času državne samostalnosti bar donekle otkloni. Pored Cetinjskog *oktoiha prvoglasnika* na Cetinju je u isto vreme štampan i Cetinjski *oktoih petoglasnik* (V-VIII glas), koji je sačuvan u svega nekoliko nepotpunih primjeraka. Štamparija Crnojevića je također tiskala i druge crkvene knjige: *Oktoih petoglasnik*, *Molitvenik* (*Trebnik* ili *Euhologij*) i *Četvorojevanđelje*.

Povezano
--------

* Crnogorska književnost
* Historija štamparstva

Bilješke
--------

1. ↑  U tekstu: *Makarie ot Črnie Gori*.

Izvori
------

1. ↑  „Obodska stamparija - Budimir Aleksic". www.njegos.org. Pristupljeno 2021-06-16.
2. ↑  Монтегрина
3. ↑  Dušanić 1973: str. 89-93

Bibliografija
-------------

* Dušanić, Svetozar (1973). „O Oktoihu petoglasniku iz Crnojevića štamparije". *Oktoih od petog do osmog glasa iz štamparije Đurđa Crnojevića*. Beograd: Sveti arhijerejski sinod Srpske pravoslavne crkve. str. 89-93.
* Medaković, Dejan (1958). *Grafika srpskih štampanih knjiga XV-XVII veka*. Beograd: Naučno delo.
* Medaković, Dejan (1993). „Stare srpske štamparije". *Istorija srpskog naroda*. **knj. 3, sv. 2**. Beograd: Srpska književna zadruga. str. 425-440.
* Trifunović, Đorđe (1990). *Azbučnik srpskih srednjovekovnih književnih pojmova* (2. izd.). Beograd: Nolit.

Vanjske poveznice
-----------------

* Ivić, Pavle; Pešikan, Mitar. „Српско штампарство". Projekat Rastko. Pristupljeno 24. 5. 2023.
* Bubnjević, Slobodan (18. 7. 2022). „Inkunabula". naukakrozprice.rs. Pristupljeno 24. 5. 2023.
* „Oktoih prvoglasnik". heritage.cg.yu. 6. 5. 1999. Arhivirano iz originala na datum 2008-09-18.
* „Prepisi tekstova Đurđa Crnojevića". Portal Montenegrina. Pristupljeno 24. 5. 2023.
* Stamatović, Aleksandar. „Зетска епископија и Црногорска митрополија до Петровићког периода". Projekat Rastko. Pristupljeno 24. 5. 2023.  iz knjige: Кратка историја Митрополије Црногорско-приморске, 1219-1999.

***Cetinjski oktoih*** na Wikimedijinoj ostavi


|  |  |
| --- | --- |
|  | ***Portal Crna Gora***  |